Udemyga kursuse loomine võtab hetke. Kui on olemas materjal, siis pärast registreerumist saab selle üles laadida, lingi kursusele laiali jagada ja  õppetöö võib alata. Materjalide poolest on valik üsna sarnane varem teada keskkondadega - video, esitlus, dokument, audio või ka mis tahes muus vormingus fail. Loomulikult töötab ka vistutamine (virtuaalselt istutama - ingl k embed), mis esialgu suudab sisse lugeda mitte embed-koodi, vaid etteantud kanalite (YouTube, Slideshare, vimeo, blip) URLi põhjal sisu. Samuti on võimalus otse veebis järgmise tunni sisu valmis kirjutada - selleks on olemas väga lihtne ja mugav WYSIWYG (TinyMCE) redaktor, kus kasutusel meeldivalt vähe võimalusi. Kui materjalid üles laetud, tuleb kursus ka avaldada (publish) ning info õppijatele jagada, mis on moodsa sotsiaalse meedia ajastul ka Twitteri ning Facebooki kaudu võimalik.